stanford-oval/wikipedia huggingface dataset:
Eemeli Suomi
Ura > Maajoukkueura

Suomi on pelannut Suomen A-maajoukkueessa 33 ottelua tehopistein 6+7=13. Hän teki A-maajoukkuedebyyttinsä Euro Hockey Challengessa 5. huhtikuuta 2018 Turun Marli Areenassa Valko-Venäjää vastaan. Suomi merkittiin Suomen kolmosketjun vasempaan laitaan kahden muun debytantin, hänen kanssaan Ilveksessä pelanneiden Sami Sandellin ja Ville Meskasen viereen. Suomi teki ottelussa myös ensimmäisen A-maajoukkuemaalinsa. Hän putosi viimeisten joukossa Suomen lopullisesta MM-joukkueesta sekä vuoden 2021 että vuoden 2024 turnaukseen.
Muuta

| Mitalit> Maa:   Suomi.Miesten rullakiekko.MM-kilpailut  | Mitalit> Maa:   Suomi.Miesten rullakiekko.MM-kilpailut  | Mitalit> Maa:   Suomi.Miesten rullakiekko.MM-kilpailut  | Maa:   Suomi> Miesten rullakiekko. |
| --- | --- | --- | --- |
|  Hopeaa | Slovakia 2017 | rullakiekko |  |
Suomi pelaa myös Rullakiekon SM-liigaa Team Haipin joukkueessa. Hän edusti Suomea myös rullakiekon MM-kilpailuissa vuonna 2017, jolloin Suomi voitti hopeaa. Hän sijoittui turnauksen pistepörssissä kolmanneksi tehoilla 4+12=16.
Suomen itsenäisyyspäivänaattona 5. joulukuuta 2017, Suomi 100-teemaisessa ottelussa Rauman Lukkoa vastaan Suomi sai sukunimensä mukaisesti poikkeusluvan käyttää pelinumeroa 100. Hän on myös voittanut OnePlus 7T-puhelimen Liigan OnePlus yleisön suosikki-äänestyksestä. Yleisö äänesti hänet yleisön suosikiksi vuoden 2019 marraskuussa.
Suomen isoveli Roope on pelannut jääkiekkoa hyökkääjänä alemmissa sarjoissa.
Henrik Schyffert

| Henrik Schyffert |
| --- | --- |
 Schyffert vuonna 2015.
Henkilötiedot
Koko nimi:  Per Henrik Schyffert
Syntynyt: 23. helmikuuta 1968 (ikä 56) Ronneby, Ruotsi
Ammatti:  näyttelijä
Näyttelijä
Palkinnot
 Guldbagge Paras elokuva 2021 
Aiheesta muualla
www.schyffert.se
IMDb
Elonet
Per Henrik Schyffert (s. 23. helmikuuta 1968 Ronneby) on ruotsalainen näyttelijä, koomikko, elokuvaohjaaja, käsikirjoittaja ja muusikko.
Ura

Schyffert on kotoisin Rosersbergistä. Hänen isänsä oli ilmavoimien upseeri. Schyffert työskenteli MTV:llä Lontoossa vuosina 1986–1990. Palattuaan Ruotsiin hän tuli tunnetuksi satiiriohjelmista, muun muassa suositusta Hassan-radio-ohjelmasta, jossa soitettiin pilapuheluita. Vuonna 1992 hän muodosti Johan Rheborgin ja eräiden muiden kanssa Killinggänget-huumoriryhmän. Schyffert oli 1990-luvulla myös kitaristina kansainvälisesti menestyneessä Whale-yhtyeessä.
Vuonna 2020 Schyffert ohjasi ensimmäisen kokoillan elokuvansa Spring Uje spring, joka voitti parhaan elokuvan, parhaan miespääosan ja parhaan käsikirjoituksen Guldbaggen.
Yksityiselämä

Schyffert on elänyt vuodesta 2012 avoliitossa näyttelijä ja koomikko Nour El-Refain kanssa. Heillä on vuonna 2019 syntynyt poika. Aiemmasta liitosta Bea Uusman kanssa Schyffertillä on lisäksi kaksi aikuista poikaa.
Aiheesta muualla

Kuvia tai muita tiedostoja aiheesta Henrik Schyffert Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Ruotsi 
Taiteenala:  MusicBrainz 
Henkilöt:  Elonet 
Muut:  Europeana
Chantal van den Broek-Blaak

| Chantal van den Broek-Blaak |
| --- | --- |
 Chantal van den Broek-Blaak (2018)
Henkilötiedot
Syntynyt: 22. lokakuuta 1989 (ikä 35)
Kansalaisuus:   Alankomaat
Pyöräilijä
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
2008 2009–2010 2011–2012 2013 2014 2015−2020 2021–2025:  AA Drink Cycling Team Leontien.nl AA Drink - Leontien.nl Team Tibco - To The Top Specialized - Lululemon Boels-Dolmans SD Worx
Suurimmat voitot
 Maantieajon maailmanmestaruus 2017 Open de Suède Vårgårda 2014 Le Samyn 2015, 2016, 2020 Ronde van Drenthe 2016 Gent–Wevelgem 2016 Simac Ladies Tour 2016, 2021 Amstel Gold Race 2018 Flanderin ympäriajo 2020 Strade Bianche 2021  Maantieajon Alankomaiden-mestaruus 2017, 2018, 2024 
 Tiedot päivitetty: 12. helmikuuta 2025 
Aiheesta muualla
www.chantalblaak.nl
| Mitalit> Maa:   Alankomaat.Naisten maantiepyöräily.MM-kilpailut  | Mitalit> Maa:   Alankomaat.Naisten maantiepyöräily.MM-kilpailut  | Mitalit> Maa:   Alankomaat.Naisten maantiepyöräily.MM-kilpailut  | Maa:   Alankomaat> Naisten maantiepyöräily. |
| --- | --- | --- | --- |
|  Kultaa | Bergen 2017 | maantieajo |  |
Chantal van den Broek-Blaak (o.s. Blaak, s. 22. lokakuuta 1989 Rotterdam) on alankomaalainen maantiepyöräilijä. Hän edusti AA Drink Cycling Teamia 2008, Leontien.nl-joukkuetta 2009–2010, AA Drink - Leontien.nl:ää 2011–2012, Team Tibco - To The Top -joukkuetta 2013, Specialized - Lululemonia 2014, Boels-Dolmans-tallia 2015–2020 ja SD Worx -joukkuetta vuodesta 2021 helmikuuhun 2025, jolloin lopetti uransa.
Van den Broek-Blaak voitti maailmancupiin kuuluneen Open de Suède Vårgårda -kilpailun 2014 sekä World Touriin kuuluneet Ronde van Drenthen ja Gent–Wevelgemin 2016. Hän voitti maantieajon maailmanmestaruuden 2017 Bergenissä 28 sekunnin erolla Katrin Garfootiin. Hän voitti World Tour -kilpailut Amstel Gold Racen 2018, Flanderin ympäriajon 2020 sekä Strade Bianchen ja Simac Ladies Tourin 2021. Hän voitti maantieajon Alankomaiden-mestaruuden 2017, 2018 ja 2024.
Saavutuksia

Lähteet: Cycling Archives, Pro Cycling Stats
Aataminhuippu

Aataminhuippu
| --- | --- |
Sijainti:  Sabaragamuwa, Sri Lanka
Vuoristo:  Sri Lankan keskiylänkö (d) 
Korkeus merenpinnasta:  2 243 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Aataminhuippu (sinhaliksi Samanalakanda, perhosvuori, tamiliksi Sivanolipatha Malai) on 2 243 metriä korkea vuori Sri Lankan keskiosassa 20 kilometriä Ratnapuran kaupungista koilliseen. Vuori on ympäristönsä ainoa kokoluokassaan, minkä vuoksi vuori luo selkeän kolmionmuotoisen varjon ympäröivälle tasangolle. Vuorelle kiivenneet pyrkivät näkemään tämän varjon ja sen nopean pienenemisen, kun aurinko nousee aamulla.
Näkymä Aataminhuipulta.
Sinhalankielinen nimi Sri Pada liittyy vuoreen ja tarkoittaa pyhän henkilön jalkaa. Nimi tulee vuoren huipulla olevan temppelin sisällä olevasta jalanjäljen muotoisesta kuviosta, jonka sanotaan kuuluvan Buddhalle. Tamilinkieliset nimet Shivanolipatha Malai ja Shiva padam tarkoittavat samaa, mutta jalanjäljen väitetään kuuluvan Shivalle.  Intian muslimit ja kristityt puolestaan uskovat jäljen olevan Aatamin jalanjälki, josta vuoren englanninkielinen nimikin juontuu (Adam’s Peak). Vuori onkin Sri Lankassa pyhä sekä buddhalaisille, hinduille, muslimeille että kristityille. Se on pyhiinvaelluspaikka.
Aiheesta muualla

Kuvia tai muita tiedostoja aiheesta Aataminhuippu Wikimedia Commonsissa
Risotto

Sienirisottoa.
Risotto (ital. risotto, 'pieni riisi' < ital. riso, 'riisi') on perinteinen italialainen riisiruoka, joka valmistetaan siihen erityisesti sopivasta riisilajikkeesta. Riisi, sipuli, kasvikset, sienet, liha tai kala ynnä muut ja usein myös juusto haudutetaan padassa siten, että liemenä käytettävä lihaliemi haihtuu lähes pois. Risottoriisinä käytetään imukykyisiä, osittain puuroutuvia riisilajikkeita, kuten arboriota tai carnarolia.
Risotto on alun perin lähtöisin Pojoen laaksosta, jossa riisiä on kasvatettu. Risotto on milanolaisen keittiön peruspilareita.
Risottoa valmistettaessa riisiä freesataan eli kuullotetaan hetken aikaa oliiviöljyssä tai voissa ennen liemen lisäämistä. Erityisen kuuluisa risotto on Risotto alla Milanese, joka keitetään kasvis-, liha- tai kanaliemessä ja maustetaan juustolla ja sahramilla. Milanesessa öljyn ja voin sijasta voidaan käytettää luuydintä sekä laardia. Italiassa on susosiossa myös äyriäisrisotto, joka sisältää langustiineja, kampasimpukoita, katkarapuja ja mustekalaa. Yleensä risottoa valmistettaessa lientä lisätään pieni määrä kerrallaan. Risottoa hämmennetään sen kypsyessä aluksi jatkuvasti ja myöhemmin vähitellen. Liemen täytyy olla kuumaa. Risotto on kypsää, kun sen rakenne on hieman puuromainen. Se on parhaimmillaan, kun se tarjoillaan heti ruoanlaiton jälkeen. Risoton raaka-aineina käytetään usein sieniä ja kasviksia.
Monia hyvin samankaltaisia ruokalajeja on olemassa, mutta italialaisen keittiöperinteen mukaan niitä ei tulisi kutsua risotoksi, jollei riisi ole hieman valuvaa.
Aiheesta muualla

Kuvia tai muita tiedostoja aiheesta Risotto Wikimedia Commonsissa
L’Arena

| L’Arena |
| --- | --- |

Lehtityyppi:  sanomalehti
Julkaisija:  La Società Athesis S.p.A.
Perustettu:  1866
Kotikunta:  Verona
Kotimaa:  Italia
Kieli:  italia
Aiheesta muualla
Kotisivu
L’Arena on Veronan kaupungin ja maakunnan paikallinen jokapäiväinen sanomalehti. Se on ilmestynyt vuodesta 1866. Sitä julkaisee La Società Athesis S.p.A. Levikki on noin 50 000.
Aiheesta muualla

L’Arenan kotisivu. (italiaksi)
Suljettu saari (kirja)

Suljettu saari on Dennis Lehanen romaani, joka on ilmestynyt vuonna 2003..
Romaaniin perustuu Martin Scorsesen ohjaama elokuva Suljettu saari.
Juoni

Kirjan päähenkilönä on seriffi Teddy Daniels. Kirjan alussa Daniels saapuu apulaisensa Chuck Aulen kanssa eristyneellä saarella sijaitsevaan vankimielisairaalaan, josta on kadonnut murhaaja Rachel Solando. Saarta tutkiessaan Daniels ja Aule päätyvät tulokseen, että kadonnut vanki ei voi olla kaukana. He löytävät Solandon sellistä salaperäisen neljän laiksi nimetyn viestin. Daniels löytää salaperäisen viestin jonka päättelee osoittavan Solandon suunnitelman. Seuraavaksi Daniels haastattelee asukkaita ja henkilökuntaa saaden selville vain sen, että heille syötetään valmiiksi kerrottua tarinaa eri sanoin. Daniels ja Aule haastattelevat vankimielisairaalan asukkaita ja vartijoita ja heistä tuntuu, että kaikki kertovat saman tarinan hieman eri sanoin. Siksi Daniels päättelee, että kaikki ovat salaliitossa häntä vastaan. Danielsin ja Aulen tutkiessa koodia saarella Aule katoaa, eikä kukaan henkilökunnasta myönnä, että Danielsilla on ollut apuri mukanaan. Tämän jälkeen Daniels pyrkii pois saarelta, mutta hänen yrityksensä estetään. Siksi Daniels polttaa vankimielisairaalan johtajan auton. Daniels kuulee, että läheisessä majakassa tehdään laittomia lobotomioita vangeille, joten hän päättää lähteä ottamaan selvää asioista. Matkalla majakalle Daniels joutuu tyrmäämään vartijan ja sieppaa tältä aseen. Majakassa Daniels tapaa sairaalan johtajan, joka kertoo kaiken olleen näytelmää Danielsia varten, ja ehdottaa, että Daniels pääsee vielä pakoon, jos ampuu johtajan. Emmittyään Daniels ampuu päätellen aseen painosta, että se on ladattu.
Ampuminen johtaa vain vesipyssyn laukeamiseen, ja Chuckiksi esittäytyneen henkilön tulon paikalle. Daniels ei aluksi usko, että Chuck on psykiatri, joka on hoitanut häntä usean vuoden ajan. Pakon sanelemana Daniels myöntää olleensa väärässä ja yrittää hämätä hoitajia, mutta sekoittaa kohta vankilan johtajan Chuckiksi luulemaansa henkilöön. Kirjan lopussa Danielsin joutuu pakkopaitaan.
Pablo Torre

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Pablo Torre Carral
Syntymäaika: 3. huhtikuuta 2003 (ikä 21)
Syntymäpaikka: Soto de la Marina, Espanja
Pelipaikka: hyökkäävä keskikenttäpelaaja
Pituus: 173 cm
Seura
Seura: Barcelona B
Junioriseurat
2015–2020: Racing Santander
Seurat
| Vuodet | Seura | O | (M) |
| 2020–2022 | Racing Santander | 56 | (14) |
| 2022– | Barcelona B | 0 | (0) |
Maajoukkue
| 2020–2021 | Espanja U17 | 3 | (0) |
| 2022– | Espanja U19 | 5 | (2) |
 Seurajoukkueuran tilastot kattavat vain kansalliset sarjat, päivitetty 14. heinäkuuta 2022.  Maajoukkueuran tilastot päivitetty 14. heinäkuuta 2022.
Pablo Torre Carral (s. 3. huhtikuuta 2003) on espanjalainen jalkapalloilija, joka edustaa espanjalaista Barcelona B:tä. Hän on pelipaikaltaan hyökkäävä keskikenttäpelaajaa.
Mika Lumijärvi

| Henkilötiedot |
| --- | --- | --- | --- |
Syntymäaika: 6. joulukuuta 1970 (ikä 54)
Syntymäpaikka: Rovaniemi, Suomi
Pelipaikka: vasen laitahyökkääjä
Pituus: 178 cm
Junioriseurat
1982–1989: RoPS
Seurat
| Vuodet | Seura | O | (M) |
| 1987 | RoPa | – | (1) |
| 1990–1991 | RoLa | 21 | (9) |
| 1993 | PiPS | 20 | (8) |
| 1994 | VisanP | 4 | (0) |
| 1994–1996 | Kanuunat | 23 | (13) |
| 1996–2000 | RoPS | 115 | (14) |
| 2001 | AC Vantaa | 11 | (2) |
| 2002 | RoPS | 17 | (1) |
| 2003 | Rio Grande | 12 | (12) |
| 2004 | Santa Claus | – | (5) |
| 2005–2006 | FC Lynx | 10 | (3) |
| 2007–2008 | AC Kajaani | – | (6) |
| 2010 | AC Kajaani | 1 | (0) |
| 2014 | FJK | 9 | (3) |
| Yhteensä | Yhteensä | 243 | (65) |
Valmennusura
2003–2004: RoPS (A-jun.)
2004–2005: RoPS
2007–2008: AC Kajaani
2009: RoPS (apuv.)
2009: RoPS
2010–2013: AC Kajaani
2016–2018: AC Kajaani
2019–2020: AC Kajaani
 Seurajoukkueuran tilastot kattavat vain kansalliset sarjat.
Mika Lumijärvi (s. 6. joulukuuta 1970 Rovaniemi) on suomalainen jalkapallovalmentaja ja entinen jalkapalloilija. Pelipaikaltaan hän oli keskikenttäpelaaja, joka pelasi yleensä vasempana laitahyökkääjänä. Lumijärvi on Rovaniemen Palloseuran omia kasvatteja, mutta teki ensiesiintymisensä RoPS:n paidassa vasta 25-vuotiaana, vuonna 1996. Sitä ennen hän oli pelannut alasarjoissa muun muassa Karihaaran Visan Pallossa sekä Rovaniemen Kanuunoissa.
Pelaajaura

Lumijärvi kuului siihen joukkueeseen, joka voitti A-juniorien Suomen mestaruuden vuonna 1988. Hän pelasi kaudella 1996 ensimmäisen ottelunsa Veikkausliigassa vieraskentällä FinnPaa vastaan 28. heinäkuuta pelatussa ottelussa. Ensimmäisen liigamaalinsa hän teki kaudella 11. kesäkuuta 1997 Vaasan Palloseuraa vastaan. Hän pelasi RoPS:n paidassa Veikkausliigaa ja Ykköstä yhteensä 132 ottelua, viimeistellen niissä 15 maalia.
Valmennusura

Lumijärvi valittiin Rovaniemen Palloseuran A-juniorien valmentajaksi vuonna 2003. Hänen aikanaan A-juniorit nousivat Ykkösestä SM-sarjaan. RoPS:n päävalmentajana hän on toiminut kahteen otteeseen, vuosina 2004–2005 ja vuonna 2009. Kaudella 2004 RoPS:n ajauduttua putoamiskurimukseen Lumijärvi tuli erotetun György Hamorin tilalle ja hänen johdollaan RoPS säilytti sarjapaikkansa liigassa. Kaudella 2005 RoPS oli jälleen putoamiskurimuksessa ja Lumijärvi sai lopulta lähteä Matti Vikmanin tieltä. Hetkellisesti piristynyt RoPS ei lopulta kyennyt säilyttämään sarjapaikkaansa, vaan kärsi tappion nousukarsinnassa Vaasan Palloseuralle. Kaudella 2009 Lumijärvi korvasi erotetun Valeri Bondarenkon yhdessä RoPS-legenda Zeddy Sailetin kanssa, mutta joutui itsekin väistymään ennen kauden viimeistä ottelua, johon ohjat otti Saileti.
Kaudeksi 2010 Lumijärvi palasi AC Kajaaniin, jossa onnistui nostamaan joukkueen kahdessa vuodessa Kolmosesta Ykköseen. Kajaanilaisjoukkueen ensimmäinen kausi toisella sarjatasolla päättyi kuitenkin viimeiseen sijaan ja putoamiseen. Lumijärvi ei jatkanut Kajaanissa ja siirtyi Forssan Jalkapalloklubin valmennuspäälliköksi kolmen vuoden sopimuksella. Valmennuspäällikön toimen ohella hän opiskelee myös UEFA:n Pro-valmentajalisenssiä varten.
Westeri

| Liikekeskus Westeri |
| --- | --- |
 Westeri kuvattuna helmikuussa 2021.
Sijainti:  Tesomajärvi, Tampere
Avattu:  22.3.2018 (ensimmäinen vaihe), 12.4.2019 (toinen vaihe)
Liikkeiden määrä:  12
Päävuokralaisia:  K-Supermarket Westeri
Kerrospinta-ala:  12 000 m²
Kerrosten määrä:  3
Pysäköintipaikkoja:  Pysäköintihallissa 130, pihalla 130
Kotisivu
Westeri on Tampereelle Tesomajärven kaupunginosaan keväällä 2018 valmistunut liikekeskus. Pääliikkeenä toimii K-Supermarket Westeri, jonka yhteydessä palvelevat Postin ja Matkahuollon pisteet. Kauppakeskuksen muita liikkeitä ovat Alko, Kotipizza, Linkosuon kahvila (suljettu 2021), Pizza Hut, Subway, Tesoman apteekki, Instrumentarium, Tokmanni, 24 Pesula ja sushiravintola Asahi Sushi. Westerin tiloissa toimii myös Tampereen kaupungin hyvinvointikeskus, johon sisältyvät Tesoman kirjasto, Tesoman nuorisokeskus, hammashoitola, neuvola ja terveysasema sekä Fimlab.
Gangsteri

Dead Rabbits rikollisjengi rikollisesti barrikadeilla New Yorkin rikollisessa rikosmellakassa 1857.
Gangsteri on ammattirikollinen ja rikollisjengin tai -järjestön jäsen, etenkin Yhdysvaltain järjestäytyneessä rikollisuudessa ja rikospoliisin rikostermistössä. Osa rikollisjärjestöistä pystyi pysymään enemmän tai vähemmän ei-rikollisina, kun osa oli mukana muodostamassa yhdysvaltalaista järjestäytynyttä rikollisuutta. Myös erilaisiin ei-rikollisiin tehtäviin tarkoitetut ryhmät, kuten vapaapalokuntalaiset tai vartijaryhmät muuttuivat joskus rikollisjengeiksi. Rikollisten jengien rikollisia jäseniä ruvettiin nimittämään gangstereiksi.
Yhdysvaltain rikosgangsterihistoriaa > 1900-luku

Uudelle vuosisadalle tultaessa New Yorkin juutalaisten suurin rikollisjengi, Monk Eastmanin johtama Eastman Gang oli hävittänyt Whyosin. Vaikka irlantilaisgangstereita ja rikollisjengejä toimii vieläkin ympäri Yhdysvaltoja, oli niiden kukoistuksen aika ohi. 1900-luku kuului etenkin italialaisjohtoisille suurille rikollisperheille. Paul Kelly ja Johnny Torrio perustivat italialaisjengin Five Points, joka puolestaan kukisti Eastman Gangin. Al Capone ja Lucky Luciano olivat kummatkin uransa alkuvaiheessa Five Pointsin jäseniä, Five Pointerseja.
Yhdysvaltain kieltolaki loi pohjaa rikolliselle alkoholikaupalle. Alalla mukana olevat joutuivat yleensä alistumaan siihen, että rikollisjärjestö pyöritti toimintaa ja peri osansa voitoista. Rikollisjärjestöt kilpailivat reviireistään ja niiden väliset riidat ratkottiin usein rikollisesti tappamalla.
Rikollinen Lucky Luciano
Golomb-koodi

Golomb-koodit ovat koodausmenetelmä, jolla voidaan esittää kokonaislukuja tiiviimmässä muodossa. Menetelmä on nimetty sen keksijän, yhdysvaltalaisen matemaatikon Solomon Golombin mukaan. Golomb-koodauksella voidaan esittää pakattuna sarja kokonaislukuja, joiden arvoalue saattaa olla suuri, mutta jossa nollaa lähempänä olevat arvot ovat merkittävästi yleisempiä kuin siitä kaukana olevat. Golomb-koodit ovat tarkalleen ottaen koodiperhe, jossa jokaisen koodin määrittää kokonaislukuparametri M. Mitä suurempi parametri on, sitä tiiviimmin nollasta kaukaisemmat luvut esitetään nollaa lähempien kustannuksella.
Esitettävä luku jaetaan parametrilla M, ja osamäärä sekä jakojäännös esitetään erikseen. Osamäärän esittämiseen käytetään unaarikoodausta, eli niin monta 1-bittiä kuin arvo on ja lopuksi 0-bitti (tai päinvastoin), kun taas jakojäännös esitetään typistetyssä binäärimuodossa, jossa sen koodaamiseen käytetään joko  b=\lfloor \log _{2}(M)\rfloor  tai  b+1 bittiä; jälkimmäinen pätee vain, kun M ei ole kahden potenssi ja jakojäännös on vähintään  2^{b+1}-M.
Negatiivisia kokonaislukuja voidaan esittää niin, että etumerkkiä vuorotellaan; sen sijaan että esitettäisiin lukuja 0, 1, 2, 3 ja niin edelleen, esitetäänkin lukuja 0, −1, +1, −2, +2 ja niin edelleen. Jos luvut eivät voi olla negatiivisia, ne voidaan esittää sellaisenaan.
Esimerkiksi, kun esitetään luku 9 (sellaisenaan) parametrilla M = 4, niin jakojäännöksen esittämiseen tarvitaan aina kaksi bittiä; tällöin tulos on 110 01 (sillä 9 : 4 = 2, jakojäännös 1). Sen sijaan jos parametri olisi M = 5, niin luvut 6 ja 9 esitettäisiin (sellaisenaan) muodoissa 10 01 ja 10 111.
Niin sanotut Rice-koodit (nimetty Robert F. Ricen mukaan) tai Golomb–Rice-koodit ovat Golomb-koodien alajoukko, joissa parametri M on aina kahden potenssi. Tällöin kerto- ja jakolaskut voidaan korvata bittisiirroilla, mikä tekee koodien tulkinnasta nopeampaa binääritietokoneilla; jakojäännös esitetään myös aina samalla määrällä bittejä ( \log _{2}(M)).
Exp-Golomb-koodi on Golomb-koodien muunnos, jolla voidaan esittää mikä tahansa ei-negatiivinen kokonaisluku bittisarjana, jonka pituutta ei tarvitse erikseen esittää. Koodissa esitetään haluttua kokonaislukua yhtä suurempi luku mahdollisimman lyhyessä binäärimuodossa, ja sen eteen  b-1 0-bittiä, missä b vastaa luvun esitysmuodon bittien lukumäärää. Näin esitysmuodot kokonaisluvuille nollasta alkaen alkavat seuraavasti: 1 (= 0), 0 10 (= 1), 0 11 (= 2), 00 100 (= 3), 00 101 (= 4). Exp-Golomb-koodeja käytetään mm. H.264-videokoodauksessa.
Game Over (televisio-ohjelma)

| Game Over |
| --- | --- |
 Ohjelman tunnusteksti
Tyyli:  peliohjelma
Kestoaika:  30–45 minuuttia
Kehittäjä(t):  Pekka ja Hannu Kossila
Pääosissa:  Arttu Harkki (Vito-juontajan ääni)
Alkuperämaa:  Suomi
Alkuperäiskieli:  suomi
Verkko:  MTV3
Esitetty:  3. heinäkuuta 1994 – 9. elokuuta 1997
Jaksoja:  116
Tuotanto
Tuottaja(t):  Pekka ja Hannu Kossila
Ohjaaja(t):  Pekka ja Hannu Kossila
Tuotantoyhtiö(t):  Viihdefarmi SPT Viihde
Aiheesta muualla
Elonet
Game Over oli suomalainen vuosina 1994–1997 valmistunut MTV3-kanavalla esitetty peliaiheinen televisio-ohjelma. Ohjelmaformaatin loivat Pekka ja Hannu Kossila, jotka olivat mukana muun muassa Yle TV2 -kanavan peliohjelman Hugon suunnittelussa.
Ohjelmaformaatti > Juontaja Vito

Ohjelman pääosassa oli näyttävä kuminukke nimeltä Vito. Viton äänen esittäjänä oli Arttu Harkki. Vito oli liikuteltava ihmisen kokoinen nukke, jolla oli kumiset kasvot. Sen päätä ja käsiä pystyttiin liikuttamaan sekä kasvojen ilmeitä muokkaamaan hieman. Viton liikuttajina toimivat Alex Ojasti ja Arttu Harkki. Ojasti seisoi nuken takana mustassa asussa ohjaten käsiä, ja Harkki piti kättään nuken suussa liikuttaen sen suuta. Ojasti ja Harkki olivat ennen ohjelman alkamista käyneet kurssin nuken ohjaamisesta Saksassa. Vaikka vastaavanlaisia ohjelmia oli tehty jo aiemmin, Game Over oli Suomessa ensimmäinen, jossa nukkejuontoa tehtiin suorassa lähetyksessä. Vito oli puhelias hahmo, joka oli lasten ja nuorten suosiman ohjelman juontajaksi myös melko räväkkä. Sillä oli ohjelmissaan tapana keksiä lennosta sutkauksia. Se myös usein kehui naispuolisia vieraitaan ja hieman flirttailikin heidän kanssaan. Myöhemmin ohjelmassa oli mukana Viton lisäksi myös naispuolinen juontaja.
Ohjelmaformaatti > Pelaaminen

Ohjelmassa pelattiin 3DO-, CD-i-, PlayStation-, Jaguar- ja Sega Saturn -pelikonsolien pelejä. Pelaamiseen osallistuivat niin katsojat kotona lankapuhelimella kuin paikan päällä vierailevat kilpailijat. Ohjelmissa vieraili myös julkisuuden henkilöitä, joita Vito haastatteli, ja jotka myös osallistuivat pelaamiseen. Puhelin- ja CD-i-tekniikan yhdistäminen tuotti kuitenkin vaikeuksia, ja ohjelmassa jouduttiin usein tilanteeseen, että pelaaminen syystä tai toisesta takkusi tai ei onnistunut lainkaan.
Viton Vieras

Game Overin lisäksi Vito juonsi ilta-aikaan esitettyä keskusteluohjelmaa Viton Vieras, jota tehtiin kesällä 1994 seitsemän jakson verran. Ohjelmat esitettiin myöhäisaikaan MTV3-kanavalla. Viton haastateltavina oli muun muun muassa liikemies Jari Komulainen ja imitaattori Juha Laitila.
Game Overia juonsi kuminukke nimeltä Vito.
Leo Blech

Leo Blech
Leo Blech (21. huhtikuuta 1871 Aachen, Saksa – 25. elokuuta 1958 Berliini, Saksa) oli saksalainen oopperasäveltäjä ja kapellimestari. Hän oli Woldemar Bargielin ja Engelbert Humperdinckin oppilas, ja toimi oopperanjohtajana Berliinissä, Wienissä, Riiassa sekä Tukholmassa.